
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 9Ps/5/2024 1224201396 26. 11. 2024 JUDr. Petra Priečinská ECLI:SK:MSBA2:2024:1224201396.2
ROZSUDOK V MENE SLOVENSKEJ REPUBLIKY Mestský súd Bratislava II v konaní pred sudkyňou JUDr. Petrou Priečinskou vo veci spôsobilosti na právne úkony osoby: A. B., nar. XX.XX.XXXX, trvalý pobyt C. B. XX, XXX XX D., zastúpený procesnou opatrovníčkou: A. E., nar. XX.XX.XXXX, trvalý pobyt F. F. X, XXX XX G., za účasti Okresnej prokuratúry Bratislava II, Kvetná 13, Bratislava, o návrhu navrhovateľa: H. B. B., F., nar. XX.XX.XXXX, trvalý pobyt D. XXXX/X, XXX XX D., zastúpený: ŠKODA LEGAL, s.r.o., so sídlom Jarabinková 17563/2C, 821 09 Bratislava, IČO: 47 244 259, o obmedzenie spôsobilosti na právne úkony a o ustanovenie opatrovníka, takto rozhodol: I. Súd obmedzuje A. B., nar. XX.XX.XXXX, v spôsobilosti na právne úkony v rozsahu nakladania s hnuteľným a nehnuteľným majetkom, v rozsahu jeho scudzenia, darovania, zaťaženia záložným právom, vecným bremenom a prenájmom, v rozsahu uzatvárania akýchkoľvek zmlúv s právnickými a fyzickými osobami vrátane zmluvy o ručení, konania pred štátnymi orgánmi, orgánmi verejnej správy, finančnými inštitúciami, v rozsahu preberania akýchkoľvek listových zásielok, rozhodovania o mieste svojho bydliska, o poskytovaní zdravotnej starostlivosti, o mieste a spôsobe liečby, umiestnenia do zdravotníckeho zariadenia, zariadenia sociálnej starostlivosti a vo všetkých úkonoch týkajúcich sa poskytovania sociálnych služieb, v rozsahu nakladania s finančnou hotovosťou prevyšujúcou 50,- € mesačne. II. Súd ustanovuje A. B., nar. XX.XX.XXXX za opatrovníka: H. B. B., F., nar. XX.XX.XXXX. III. Opatrovník je povinný opatrovkyňu zastupovať v rozsahu obmedzenej spôsobilosti na právne úkony. IV. Opatrovník je povinný podávať súdu pravidelné správy o nakladaní s majetkom opatrovkyne dva krát do roka a to vždy k 30. júnu a k 31. decembru príslušného roka. V. Žiaden z účastníkov nemá nárok na náhradu trov konania. odôvodnenie: Podľa § 221 písm. a) zákona č. 160/2015 Z. z. Civilný sporový poriadok v znení neskorších predpisov v spojení s § 2 ods. 1 zákona č. 161/2015 Z. z. Civilný mimosporový poriadku v znení neskorších predpisov písomné vyhotovenie tohto rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci konania sa na pojednávaní, na ktorom bol rozsudok vyhlásený, práva na podanie odvolania vzdali. ( § 368 CSP)

